คุณคะ พอดีไปฉีดยาคุมแบบ3เดือนมาเมื่อวันที่5พ.ย.แล้วมีเพศสัมพันธ์กับแฟนเช้าวันที่13พย.มีโอกาสจะท้องไหมคะ มีอาการเวียนหัวเหมือนจะอ้วกตลอดเลยค่ะ
สวัสดีค่ะ หากได้เริ่มฉีดยาคุมกำเนิดภายใน 1-5 วันนับจากวันแรกที่มีประจำเดือนมา ยาฉีดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99%แต่หากไม่ได้เริ่มฉีดยาคุมภายใน 1-5 วันนับจากวันแรกที่มีประจำเดือนมา ต้องรอไปอย่างน้อย 7 วันก่อน เพื่อให้ยาคุมได้ออกฤทธิ์ในการป้องกันการตั้งครรภ์ ดังนั้น หากฉีดยาวันที่ 5 พ.ย. แล้วได้มีเพศสัมพันธ์ในวันที่ 13 พ.ย. ยาฉีดก็จะออกฤทธิ์ในการป้องกันการตั้งครรภ์ได้แล้วค่ะสำหรับอาการเวียนหัวและอาเจียน หากเพิ่งเกิดขึ้นไม่นาน ก็ไม่ใช่อาการของการตั้งครรภ์ เพราะอาการของการตั้งครรภ์ ส่วนใหญ่จะเกิดเมื่อตั้งครรภ์ไปแล้วประมาณ 4 สัปดาห์ค่ะ ดังนั้น อาการที่เป็นอยู่ จึงเกิดจากสาเหตุอื่นๆ เช่น เป็นผลข้างเคียงของยาฉีดคุมกำเนิด การมีความเครียด พักผ่อนน้อย อาหารเป็นพิษ เป็นต้น ในเบื้องต้น ควรดื่มน้ำเปล่าให้เพียงพอ นอนหลับพักผ่อนให้เพียงพอ ทานอาหารที่ย่อยง่าย ไม่ทานรสจัด เป็นต้น หากอาการไม่ดีขึ้น ก็ควรไปพบแพทย์เพื่อตรวจรักษาค่ะ